wickkiey/tamil-wikipedia-chunked huggingface dataset:
# 2011 இந்திய ஒன்றியத்தின் வரவு செலவுத் திட்டம்

## விவசாயம்

- உணவு தானியங்கள் சப்ளையில் உள்ள சிக்கல்கள் தீர்க்க நடவடிக்கை எடுக்கப்படும்
- கிழக்கு பகுதிகளில் பசுமை புரட்சி ஏற்படுத்தப்படும்
- ஒழுங்காக கட்டப்படும் விவசாய கடத்திற்கான கடன் வட்டி 3 சதவிகிதமாக குறைக்கப்படும்
- உணவு பொருட்களை குளிர் நிலையில் பதனிடும் துறைக்கு உள்கட்டமைப்பு தகுதி வழங்கப்படும்
- நபார்டு 30 பில்லியன் ரூபாய் வழங்கப்படும்
- 60,000 கெக்டேர் நிலத்தில் பாமாயில் எடுக்கும பனைகளை பயிரிட 3 பில்லியன் ஒதுக்கப்படும்
- யூரியாவிற்கான புதிய உரக் கொள்கை வகுக்கப்படும்
- உணவு சேமிக்கும் வசதிகள் மேம்படுத்தப்படும். 15 பெரிய உணவு பூங்காக்கள் 2011-2012 ல் உருவாக்கப்படும்.
- அரசு மற்றும் தனியார் பங்களிப்புக்கான (public-private-partnership) விதிமுறைகள் வகுக்கப்படும்
- விவசாயிகளுக்கு தேவையான கடன் கிடைக்க தேவையானவை செய்யப்படும்
- விவசாயிகளுக்கு தேவையான சத்துக்கள் கிடைக்க முயற்சி எடுக்கப்படும்
- தீவன உற்பத்திக்கு தேவையான உதவிகள் செய்யப்படும்
# 2011 இந்திய ஒன்றியத்தின் வரவு செலவுத் திட்டம்

## அரசாங்க நிலை

- அரசாங்கம் ஊழலுக்கு எதிராக செயல்படும். ஊழல் முக்கிய பிரச்சனையாக உருவெடுத்துள்ளதை அரசு உணர்ந்துள்ளது
# 2011 இந்திய ஒன்றியத்தின் வரவு செலவுத் திட்டம்

## மற்றவை

- மண்ணெண்ணெய், சமையல் எரிவாயு மற்றும் உரங்களுக்கான சலுகைகள் அரசால் நேரடியாக பட்டுவாடா செய்யப்படும்
- சிறீ கிருசுனா தலைமையிலான நிதி சீரமைப்பு குழுவின் அறிக்கை 24 மாதங்களில் தாக்கல் செய்யப்படும்
- கறுப்பு பணத்தை ஒழிப்பதற்கான நடவடிக்கைகள் ஐந்து கட்டமாக எடுக்கப்படும்.
- இந்திய ஸ்டாம் சட்டத்தை மறுபரிசீலன் செய்ய சட்ட முன் வரைவு கொண்டு வரப்படும்
- ரூபாய் அடையாளம் உள்ள புதிய நாணயங்கள் வெளியிடப்படும்
- பால்வாடி ஊழியர்களுக்கான சம்பளம் 1500லிருந்து 3000 ஆக உயர்த்தப்படும்
- சமுதாயத்தில் நலிவடைந்த பிரிவினருக்கு உதவிடும் வகையில் வீட்டு கடன் உறுதியளிப்பு நிதி உருவாக்கப்படும்
- வீட்டுக்கடனுக்கான அளவு 25 லட்சமாக உயர்த்தப்படுகின்றது
# 2011 இந்திய ஒன்றியத்தின் வரவு செலவுத் திட்டம்

## முழு நிதியறிக்கையை பதிவிறக்க

இந்திய நிதியமைச்சகத்தின் அதிகாரப்பூர்வ வலைத்தளம்
# வார்ப்புரு:நடப்பு நிகழ்வுகள்/நடப்பு மாதச் செய்திகள் மார்ச் 2011

- மார்ச் 11:
- சப்பானின் ஒன்சூ தீவில் வட கிழக்குப் பகுதியில் 8.9 புள்ளிகள் பெரும் நிலநடுக்கம் ஏற்பட்டு ஆழிப்பேரலையாக உருவெடுத்தது. ஆயிரத்துக்கும் அதிகமானோர் உயிரிழந்தனர்.
- மார்ச் 10:
- திபெத்தின் ஆன்மிகத் தலைவர் தலாய் லாமா நாடு கடந்த திபெத்து அரசின் அரசியல் தலைமையில் இருந்து ஒதுங்குவதற்கு முடிவு செய்துள்ளதாக அறிவித்திருக்கிறார்.
- 2011 துடுப்பட்ட உலகக்கிண்ணப் போட்டிகளின் ஏ பிரிவில் சிம்பாப்வே அணிக்கு எதிரான ஆட்டத்தில் இலங்கை அணியின் டில்சான், தரங்க இருவரும் முதலாவது விக்கெட்டுக்காக இணைந்து 282 ஓட்டங்கள் எடுத்து புதிய சாதனை படைத்தனர்.
- மார்ச் 9:
- ஸ்காட்லாந்தில் வெண்கலக் கால மனித எச்சங்கள் அடங்கிய இரண்டு சாடிகள் அகழ்ந்தெடுக்கப்பட்டுள்ளன.
- மார்ச் 7:
- விண்வீழ்கற்களில் புதையுண்ட நுண்ணுயிரிகளைத் தாம் கண்டறிந்துள்ளதாக நாசா அறிவியலாளர் ஒருவர் ஆய்வுக் கட்டுரை ஒன்றில் தெரிவித்துள்ளார்.
- மார்ச் 4:
- வங்காளதேசத்தில் கிராமின் வங்கியின் நிருவாக இயக்குநர் பொறுப்பில் இருந்து அதன் நிறுவனர் முகமது யூனுஸ் நீக்கப்பட்டார்.
- நாசாவினால் கலிபோர்னியாவில் இருந்து அனுப்பப்பட்ட குளோரி என்ற செய்மதி ஏவிய சில நிமிட நேரத்தில் குறித்த இலக்கை அடையாமல் பசிபிக் பெருங்கடலில் வீழ்ந்தது.
- இந்தியத் தலைநகர் தில்லியில் 33 ஆண்டுகளுக்கு முன்னர் விடுதி ஒன்றில் உள்ள நீச்சல் தடாகத்தில் வீழ்ந்து செயல் முடக்கம் அடைந்த ஆத்திரேலியப் பெண் ஒருவருக்கு இந்திய நீதிமன்றம் 49 மில்லியன் ரூபாய்கள் இழப்பீடு வழங்க உத்தரவிட்டுத் தீர்ப்பு வழங்கியது.
- மார்ச் 3:
- வங்காளதேசத்தில் சிறுகடன்கள் வழங்குவதில் முன்னோடி நிறுவனமான கிராமின் வங்கியின் நிருவாக இயக்குநர் பொறுப்பில் இருந்து முகமது யூனுஸ் நீக்கப்பட்டுள்ளதாக அந்நாட்டின் மத்திய வங்கி அறிவித்தது.
- இலங்கையின் வடக்கே பாதுகாப்புப் படையினரால் மேற்கொள்ளப்பட்டுவந்த மக்கள் விபரங்களைப் பதிவு செய்யும் நடவடிக்கை இடைநிறுத்தப்பட்டது.
- மார்ச் 2:
- பாக்கித்தானின் சிறுபான்மையின நலத்துறை அமைச்சர் சாபாசு பட்டி தலைநகர் இஸ்லாமாபாத் நகரில் சுட்டுக் கொல்லப்பட்டார்.
- சீனாவின் பண்பாட்டுப் புரட்சிக் கால அஞ்சல்தலைகள் நான்கு $1.15 மில்லியன் டாலர்களுக்கு ஏலத்தில் விற்கப்பட்டன. (பிபிசி)
- முன்னாள் சோவியத் தலைவர் மிக்கைல் கொர்பச்சோவிற்கு இரசியாவின் அதி உயர் விருதான புனித அண்ட்ரூஸ் விருது அவரது 80வது பிறந்தநாளை முன்னிட்டு வழங்கப்பட்டது.
- மார்ச் 1:
- இலங்கையின் விமானப்படை விமானங்கள் இரண்டு ஒன்றுடன் ஒன்று மோதி வீழ்ந்து நொறுங்கியதில் ஒரு விமானி உயிரிழந்ததுடன், மற்றையவர் படுகாயமடைந்த நிலையில் மீட்கப்பட்டார்.
- 2002 இல் கோத்ரா தொடருந்து எரிப்பு வழக்கில் குற்றவாளிகளாகக் காணப்பட்ட 11 பேருக்கு மரணதண்டனை விதிக்கப்பட்டது. மேலும் 20 பேர் ஆயுள் தண்டனை பெற்றனர்.
# வெள்ளெருக்கிலையார்

**வெள்ளெருக்கிலையார்** சங்ககாலப் புலவர்களில் ஒருவர். புறநானூறு 233, 234 ஆகிய இரண்டு பாடல்கள் இவரால் பாடப்பட்டுள்ளனவாகச் சங்கத்தொகை நூல்களில் உள்ளன.
# வெள்ளெருக்கிலையார்

## செய்திகள்

இவர் தம் இரண்டு பாடல்களிலும் வேள் எவ்வி என்னும் என்னும் வள்ளலைப் பாடியுள்ளார். இவன் ஓர் அரசன். இவன் இறந்தபின் அவனை எண்ணி இரங்கிய கையறுநிலைப் பாடல்கள் இவை.
# வெள்ளெருக்கிலையார்

## செய்திகள்

### புறம் 233

எவ்வி பகைவர்களை அழிக்கும் பெரும் படையை உடையவன். அவன் பெரும்பூண் எவ்வி என்று சிறப்பிக்கப்பட்டவன். தன்னிடம் பரிசில் நாடி வந்தவர்களுக்கு யானைகளைத் தாராளமாக வழங்கியவன். பெரும்பாண் எனப்படும் பாணர்களின் பெருங்கூட்டத்தின் ஒக்கலுக்கு(உறவினர்களுக்கு)த் தலைவன். அதாவது பாணர் கூட்டத் தலைவன்.
# வெள்ளெருக்கிலையார்

## செய்திகள்

### புறம் 233

#### அகுதை

அகுதை ஒரு போர்வீரன். பகைவர்கள் தாக்கிய 'திகிரி'(சக்கரப்படை) இவன் மார்பைத் தாக்கிப் பெரும்புண்ணுடன் கிடந்தான் என்னும் செய்தி இவனைப்பற்றிப் பரவியது. இது உண்மை அன்று. பொய்ச்செய்தி.
##### கையறுநிலை
அகுதையைப் பற்றிய பொய்ச்செய்தி போல எவ்வி புண்ணுற்றான் என்னும் செய்தியும் பொய்யாக இருக்கக்கூடாதா என்பது புலவரின் ஏக்கம்.
# வெள்ளெருக்கிலையார்

## செய்திகள்

### புறம் 234

#### புலவர் புரட்சி

எவ்வி தனியே உண்ணமாட்டான். பலரோடு சேர்ந்தே உண்ணும் பழக்கம் உள்ளவன். அவன் இறந்தபின் அவனது மனைவி படைக்கும் உணவை மட்டும் தனியே உண்பானா? எங்கே உண்டான்? யார் பார்த்தது?
# வெள்ளெருக்கிலையார்

## செய்திகள்

### புறம் 234

#### சடங்கு

இறந்தவனுக்குச் சடங்கு செய்யும் அவனது மனைவி யானையின் காலடி அளவு இடத்தை மெழுகுவாள். அதன்மேல் தருப்பைப் புல்லை வைப்பாள். அந்தப் புல்லின்மேல் சோற்றுப்பிண்டம் வைத்து இறந்த அவளது கணவனுக்குப் படைப்பாள்.
# பீட்டர் போரென்

**பீட்டர் வில்லியம் போரென்** (*Peter William Borren*, பிறப்பு: ஆகத்து 21. 1983]]), நெதர்லாந்து துடுப்பாட்ட அணியின் தலைவர் (captain), முன்னணி துடுப்பாளர்களுள் ஒருவர். இவர் வலது கை துடுப்பாட்டக்காரராவார். பகுதிநேரமாக பந்துவீச்சில் பங்கேற்கும் இவரின் பந்துவீச்சு வலதுகை மிதவேகம் ஆகும்.
# வெள்ளைக்குடி நாகனார்

**வெள்ளைக்குடி நாகனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் 3 இடம்பெற்றுள்ளன. அவை: நற்றிணை 158, 196, புறநானூறு 35 ஆகியவை.
# வெள்ளைக்குடி நாகனார்

## பாடல் சொல்லும் செய்தி

### புறம் 35

'அரசெனப்படுவது நினதே' என்றும், 'நாடெனப்படுவது நினதே' என்றும் புலவர் அரசனைப் பாராட்டுகிறார். அரசனது வெண்கொற்றக் குடை வெயிலை மறைத்து அவனுக்கு நிழல் தருவதற்காக அன்று. குடிமக்களின் இன்னல்களைப் போக்கி அவர்களுக்கு நிழல் தருவதற்காகவே என்று அறிவுரை கூறுகிறார். அரசனின் பொருபடையானது அவனது நாட்டுமக்களின் உழுபடையாகிய ஊன்றுகோலில்தான் நிற்கிறது என்கிறார். அரசன் அவனது சுற்றத்தார் சொல்கிறபடி நடவாமல் உழுதொழில் செய்பவர்களின் பாரத்தைத் தாங்கிக்கொள்ள வேண்டும் என்கிறார்.
# வெள்ளைக்குடி நாகனார்

## பாடல் சொல்லும் செய்தி

### புறம் 35

#### கடன் தள்ளுபடி

புலவர் சோழன் குளமுற்றத்துத் துஞ்சிய கிள்ளிவளவனை நேரில் கண்டு இந்தப் பாடலைப் பாடினார். அரசன் அவர் தனக்கு வயல் வாங்க அரசிடம் வாங்கியிருந்த கடனைத் தள்ளுபடி செய்தான்.
:'பழஞ்செய் கடன் வீடு கொண்டது'
# வெள்ளைக்குடி நாகனார்

## பாடல் சொல்லும் செய்தி

### நற்றிணை 158

தலைவன் தலைவிக்காக வெளியில் காத்திருக்கிறான். அவன் வந்த வழியிலுள்ள இடர்களைத் தோழியும் தலைவியும் பேசிக்கொள்கின்றனர்.  
வழியில் கிடக்கும் கற்கள் காலைக் கொல்லும். இருள் கண்ணைக் கொல்லும். புலி யானையைத் தாக்கி அதன் குருதியைக் குடித்துவிட்டுத் தன் கடைவாயை வேங்கை மரத்தில் துடைத்துக்கொள்ளும். மலைநாடன் இப்படிப்பட்ட வழியில்தான் வருகிறான். (இடர்பட்டு வராமல் திருமணம் செய்துகொள்ள வேண்டும் என்பது கருத்து)
# வெள்ளைக்குடி நாகனார்

## பாடல் சொல்லும் செய்தி

### நற்றிணை 196

தலைவனைப் பிரிந்திருக்கும் காலத்தில் தலைவி நிலவோடு பேசுகிறாள்.  
மதியமே! உன்னிடம் இருக்கும் 'மால்பு' (=களங்கம்) உனக்குத் தெரியவில்லை. அது தெரியாமல் நீ முழுமையாக நிறைந்து தோன்றுகிறாய். பாலை மொண்டு வைத்தாற்போல ஒளி வீசுகிறாய். அவர் இல்லாதபோது என் நல்லழகும் தோள் வனப்பும் தேய்ந்துகொண்டே செல்வது போல நீயும் தேய்கிறாய். உலகிலுள்ள எல்லா இடங்களையும் நீ பார்க்கிறாய். உனக்குச் சால்பும் செம்மையும் இருக்கிறது. அவர் இருக்கும் இடம் உனக்குத் தெரியலாமல்லவா? தெரிந்த செய்தியை மறைக்கலாமா? சொல்லிவிடு, என்கிறாள் தலைவி.
# அடீல் ராஜா

**மொகம்மட் அடீல் காலிட் ராஜா** (Mohammad Adeel Khalid Raja, பிறப்பு: ஆகத்து 15. 1980), நெதர்லாந்து துடுப்பாட்ட அணியின் முன்னணி பந்து வீச்சாளர்களுள் ஒருவர். அணியின் வலதுகை புறத்திருப்ப பந்துவீச்சுசாளரான இவர் வலதுகை துடுப்பாளரும் கூட. களத்தடுப்பிலும் இவரின் பணி குறிப்பிடத்தக்கது.
# இரண்டாம் அல்-அலமைன் சண்டை

**இரண்டாம் அல்-அலமைன் சண்டை** (*Second Battle of El Alamein*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு சண்டை. இது மேற்குப் பாலைவனப் போர்த்தொடரின் ஒரு பகுதியாகும். இதுவே மேற்குப் பாலைவன்ப் போர்த்தொடரின் திருப்புமுனையாக அமைந்தது. இதில் நேச நாட்டுத் தளபதி பெர்னார்ட் மோண்ட்கோமரியின் படைகள் ஜெர்மானிய தளபதி ரோம்மலின் தலைமையிலான அச்சுப் படைகளின் கிழக்கு நோக்கி முன்னேற்றத்தை அடியோடு முறியடித்தன. இச்சண்டையில் ஏற்பட்ட தோல்வியின் பின்னர் சூயசு கால்வாயைக் கைப்பற்றும் அச்சு நாட்டு மேல்நிலை உத்தி வெற்றிபெற வாய்ப்பில்லாமல் போனது. இச்சண்டையே வடக்கு ஆப்பிரிக்க களத்தில் அச்சுப் படைகளின் தோல்வியின் ஆரம்பமாகக் கருதப்படுகிறது.
# இரண்டாம் அல்-அலமைன் சண்டை

## பின்புலம்

1940-42 காலகட்டத்தில் வடக்கு ஆப்பிரிக்க போர்முனையில் அச்சுப்படைகளுக்கும் நேச நாட்டுப் படைகளுக்கும் தொடர்ந்து சண்டை நிகழ்ந்து வந்தது. இரு தரப்பினரும் வடக்கு ஆப்பிரிக்காவில் கிழக்கு மேற்காக தாக்கியும் பின்வாங்கியும் இரு ஆண்டுகள் சண்டையிட்டனர்.  
செப்டம்பர் 1940ல் இத்தாலியின் எகிப்து படையெடுப்பால் தொடங்கிய இப்போர்த்தொடர், மேற்குப் பாலைவனப் போர்த்தொடர் என்று அழைக்கப்பட்டது. லிபியாவிலிருந்து எகிப்து மீது படையெடுத்த இத்தாலியப் படைகளை முறியடித்த நேச நாட்டுப் படைகள் அவற்றை விரட்டிக் கொண்டு லிபியாவுக்குள் சென்றன. இக்கட்டான சூழ்நிலையில் சிக்கிக் கொண்ட இத்தாலிக்கு உதவ இட்லர் தளபதி எர்வின் ரோம்மல் தலைமையிலான ஆப்பிரிக்கா கோர் ஜெர்மானியப் படைப்பிரிவை வடக்கு ஆப்பிரிக்காவுக்கு அனுப்பினார். ரோம்மலின் போர்த்திறனாலும், புதிதாக வந்திறங்கிய ஜெர்மானியப் படைப்பிரிவுகளின் பலத்தாலும் போரின் போக்கு மாறியது. மீண்டும் 1941ல் ரோம்மலின் தலைமையில் கிழக்கு நோக்கி படையெடுத்தன. நேசநாட்டுப் படைகளை முறியடித்த ரோம்மலின் படைகள் டோப்ருக் நகரை முற்றுகையிட்டன. நீண்ட ஆயத்தங்களுக்குப் பின்னர் நேச நாட்டுப் படைகள் குரூசேடர் நடவடிக்கையின் மூலம் ரோம்மலைத் தோற்கடித்து பின்வாங்கச் செய்தன. 1941ன் இறுதியில் அல்-அகீலா அரண்நிலைகளுக்குப் பின்வாங்கிய ரோம்மலின் படைகள் 1942ல் மீண்டும் கிழக்கு நோக்கிப் படையெடுத்தன. கசாலா சண்டையில் வெற்றி பெற்று டோப்ருக்கைக் கைப்பற்றிய ரோம்மலின் படைகள் எகிப்து எல்லையைத் தாண்டி முன்னேறின.  
ரோம்மலின் கிழக்கு திசை முன்னேற்றத்தை முதலாம் எல் அலாமெய்ன்சண்டை, அலாம் எல் அல்ஃபா சண்டை ஆகியவற்றின் மூலம் பிரித்தானியப் படைகள் தடுத்து நிறுத்தின. சில மாத கால மந்தநிலைக்குப் பின்னர் அதுவரை பின்வாங்கிக் கொண்டிருந்த பிரித்தானியப் படைகள் மீண்டும் ரோம்மலின் படைகளை அல்-அலமைனில் தாக்கின. இரண்டாம் அல்-அலமைன் சண்டை நிகழ்ந்த காலகட்டத்தில் வடக்கு ஆப்பிரிக்காவின் மேல்நிலை உத்தி நிலை நேச நாட்டுப் படைகளுக்கு சாதமாக மாறியிருந்தது. நேச நாடுகளின் தளவாட உற்பத்தி பலம் மற்றும் எண்ணிக்கை பலம் ஆகியவை ரோம்மலின் படைகளை இக்கட்டான நிலைக்கு கொண்டு சென்றிருந்தன. நாளுக்கு நாள் நேசநாட்டுப் படைப்லம் கூடிக் கொண்டே போனது. ஈராண்டுகள் சண்டைகளில் பல பிரித்தானியத் தளபதிகள் மாற்றப்பட்டு இறுதியில் ரோம்மலின் போர்த்திறனிற்கு ஏற்ற திறனுடைய பெர்னார்ட் மோண்ட்கோமரி பிரித்தானிய 8வது ஆர்மியின் தளபதியாகப் பொறுப்பேற்றிருந்தார். இக்காரணங்களால் முதலாம் அல்-அலமைனில் பிரித்தானியப் படைகள் வெற்றி பெற்றால் வடக்கு ஆப்பிரிக்காவில் ரோம்மலின் தோல்வி உறுதி என்ற நிலை உருவானது. அலாம் எல் அல்ஃபா சண்டைக்குப் பின் கிடைத்த இரு மாத இடைவெளியை இரு தரப்பினரும் தங்கள் படைகளை பலப்படுத்த பயன்படுத்தியிருந்தனர். ரோம்மலின் படைகள் அல்-அலமைன் அரண் நிலைகளைச் சுற்றி பெரும் கண்ணிவெடிக் களங்கள், முட்கம்பி வேலிகள் ஆகிவற்றை அமைத்திருந்தன.  
அக்டோபர் 23, 1942ல் இரண்டாம் அல்-அலமைன் சண்டை தொடங்கியது.
# இரண்டாம் அல்-அலமைன் சண்டை

## சண்டையின் போக்கு

இரண்டாம் எல் அலாமெய்ன் சண்டை ஐந்து கட்டங்களாக நடைபெற்றது. அவை  
1. நேசநாட்டுப் படைகளின் ஊடுருவல் (அக்டோபர் 23-24)
1. அச்சுப் படைகளின் நொறுங்கல் (அக்டோபர் 24-25)
1. அச்சுப் படைகளின் எதிர்த்தாக்குதல் (அக்டொபர் 26-28)
1. சுப்பர்சார்ஜ் நடவடிக்கை (நவம்பர் 1-2)
1. உடைத்து வெளியேற்றம் (நவம்பர் 3-7)  
அக்டோபர் 29-30 தேதிகளில் போர்க்களத்தில் மந்த நிலை நிலவியது. இக்காலகட்டத்துக்கு எப்பெயரும் தரப்படவில்லை.
# இரண்டாம் அல்-அலமைன் சண்டை

## சண்டையின் போக்கு

### ஊடுருவல்

அக்டோபர் 23 முன்னிரவில் மோண்ட்கோமரியின் படைகள் ஒரு பெரும் பீரங்கித் தாக்குதலுடன் தங்கள் முன்னேற்றத்தைத் தொடங்கின. வட-தெற்காக அமைந்திருந்த அச்சு நாட்டு அரண்கோட்டில் தெற்கில் தாக்குதல் நிகழும் என்று ”பெர்ட்ராம் நடவடிக்கை” என்ற ஏமாற்று நடவடிக்கையின் மூலம் அச்சுத் தளபதிகளை நேச நாட்டுப் படைகள் ஏமாற்றியிருந்தனர். மாறாக வடக்குப் பகுதியில் தாக்குதல் நடைபெற்றது. தனது படைநிலைகளைச் சுற்றி ரோம்மல் உருவாக்கியிருந்த பெரும் கண்ணி வெடி களங்களை ஊடுருவ மோண்ட்கொமரி தனது காலாட்படை டிவிசன்களை பயன்படுத்தினார். டாங்குகள் மேலேறிச் செல்லும் போது அவற்றின் எடையைத் வெடி தூண்டுகோலாகக் கொண்டிருந்த கன்னிவெடிகள் நடந்து செல்லும் எடை குறைந்த காலாட்படை வீரர்கள் மேலேறி செல்லும் பொது வெடிக்கவில்லை. இந்த நடவடிக்கைக்கு லைட்ஃபூட் நடவடிக்கை என்று குறிப்பெயரிடப்பட்டிருந்தது. காலாட்படைகளுடன் முன்னேறிய சண்டைப் பொறியாளர் படைப்பிரிவுகள் கண்ணிவெடிகளை செயலிழக்கச் செய்து கண்ணிவெடிக் களங்களிடையே டாங்குகள் முன்னேற குறுகலான பாதைகளை அமைத்தன. 24ம் தேதி அதிகாலை 2.00 மணியளவில் அவ்வாறு உருவாக்கப்பட்ட பாதைகளின் வழியே மோண்ட்கோமரியின் கவச படைப்பிரிவுகள் மெதுவாக முன்னேறத் தொடங்கின. 24ம் தேதி காலை களத்தின் வட பகுதியில் உருவாக்கப்பட்டிருந்த டாங்குப் பாதைகளை அகலப்படுத்தப்பட்டன. 24ம் தேதி இரவில் நேச நாட்டுப் படைகளின் ஊடுருவல் முயற்சி முழு வெற்றியுடன் முடிவடைந்தது.
# இரண்டாம் அல்-அலமைன் சண்டை

## சண்டையின் போக்கு

### நொறுங்கல்

அடுத்த கட்டமாக அச்சுப்படைகளை பலவீனப்படுத்தும் முயற்சி தொடங்கியது. நேச நாட்டு வான்படை வானூர்திகள் அச்சு அரண்நிலைகளின் மீது இடைவெளி விடாது குண்டுமழை பொழிந்தன. பிரிட்டானியத் தாக்குதல் தொடங்கியதைக் கேள்விப்பட்ட ரோம்மல் ஜெர்மனியிலிருந்து வடக்கு ஆப்பிரிக்காவுக்கு விரைந்தார் (செப்டம்பர் மாதம் தொடர் போரிலிருந்து ஓய்வெடுப்பதற்காக அவருக்கு விடுப்பு அளிக்கப்பட்டிருந்தது). அவருக்கு பதிலாக தற்காலிகப் பொறுப்பேற்றிருந்த ஜெனரல் கேயார்க் ஸ்டம் அக்டோபர் 24ம் தேதி திடீரென்று மாரடைப்பால் இறந்து போனதால், சண்டையின் மத்தியில் அச்சுப் படை தளபதியற்றுப் போனது. ரோம்மல் 25ம் தேதி போர்முனையினை அடைந்து மீண்டும் தளபதியாகப் பொறுப்பேற்றுக் கொண்டார். 23ம் தேதி கண்ணிவெடிக் களத்தினூடே குறுகலான பாதையாக உருவாக்கப்பட்டிருந்த நேச நாட்டு டாங்குப் பாதை 25ம் தேதி இரவுக்குள் விரிவுபடுத்தப்பட்டு 6 மைல் அகலம் 5 மைல் ஆழமும் உள்ள ஒரு பெரும் பகுதி நேச நாட்டுக் கட்டுப்பாட்டில் வந்திருந்தது. மூன்று நாட்களாக இடைவிடாது நடந்த பீரங்கி மற்றும் வான்வழி குண்டுவீச்சால் எல் அலாமெய்ன் களத்தின் வடக்குப் பகுதியில் நிறுத்தப்பட்டிருந்த அச்சுப் படைப்பிரிவுகள் பெரும் சேதத்துக்கு உள்ளாகியிருந்தன. ரோம்மல் போர்முனையினை அடைந்த போது அச்சுப் படை அபாயகரமான நிலையில் இருந்தது.
# இரண்டாம் அல்-அலமைன் சண்டை

## சண்டையின் போக்கு

### எதிர்த்தாக்குதல்

தொடர்ந்து இயங்கா நிலையில் இருந்தால் தனது படைப்பிரிவுகள் அழிக்கப்பட்டுவிடும் என்பதை உணர்ந்த ரோம்மல் எல் அலாமெய்ன் களத்தின் வடக்குப் பகுதியில் அக்டோபர் 26 அன்று காலை தனது எதிர்த்தாக்குதலைத் தொடங்கினார். வடக்குக் களத்தில் சண்டை தீவிரமானது. அச்சுப் படைகளின் முன்னேற்றத்தை வான்படை குண்டுவீச்சின் துணையுடன் மோண்ட்கோமரி முறியடித்தார். ஆனால் அடுத்த சில நாட்களில் இரு தரப்பினராலும் பெரிய அளவில் வெற்றி பெற முடியவில்லை. இரு தரப்பு படைகளும் முன்னேற முடியாமல் ஒரு மந்த நிலை உருவானது. புதிய இருப்புப் படைப்பிரிவுகளை ஈடுபடுத்தியும் இரு தளபதிகளாலும் எதிர் தரப்பு படைநிலைகளை ஊடுருவ முடியவில்லை. இரு தரப்பிலும் பெரும் இழப்புகள் ஏற்பட்டிருந்தன. ஆனால் எண்ணிக்கை பலம் கொண்ட நேச நாட்டுப் படைகளால் எளிதில் இழப்புகளை ஈடுகட்டி புதிய இருப்புப் படைப்பிரிவுகளை களத்துக்கு அனுப்ப முடிந்தது. மேலும் ஏழு நாட்கள் தொடர் போருக்குப் பின்னர் அச்சு நாட்டுப் படைகளின் எரிபொருள் கையிருப்பு கிட்டத்தட்ட தீர்ந்து போயிருந்தது. நேச நாட்டுப் படைகளின் அடுத்த தாக்குதல் முயற்சியை தன் படையினால் சமாளிக்க முடியாது என்பதை ரொம்மல் உணர்ந்தார்.
# இரண்டாம் அல்-அலமைன் சண்டை

## சண்டையின் போக்கு

### சூப்பர்சார்ஜ்

அக்டோபர் 30-நவம்பர் 1 ல் ரோம்மல் பின்வாங்க ஆயத்தங்களை செய்து கொண்டிருக்கும் போதே மோண்ட்கோமரி தனது அடுத்த கட்ட தாக்குதலான சூப்பர்சார்ஜ் நடவடிக்கையைத் தொடங்கினார். பெரும் பீரங்கித் தாக்குதலுக்குப் பின்னர் பல நேச நாட்டு கவசப் படைப்பிரிவுகள் அச்சு அரண்நிலைகளை ஒரே நேரத்தில் தாக்கின. தாக்க்குதலில் ஈடுபட்ட முன்னணி கவசப் படைபிரிவுகளுக்கு பெரும் இழப்புகள் ஏற்பட்டாலும் பின் தொடர்ந்து வந்த பிற பிரிவுகள் அச்சு அரண்நிலைகளை ஊடுருவித் தகர்த்தன. இத்தாக்குதலால் ரோம்மலின் எஞ்சிய கவசப் பிரிவுகள் சின்னாபின்னமாகின. சண்டை தொடர்ந்தால் தனது ஒட்டுமொத்த படையும் அழிந்து விடும் என்று அஞ்சிய ரோம்மல் முன் திட்டமிட்டபடி ஃபூக்கா கோட்டிற்கு பின் வாங்க தன் படைப்பிரிவுகளுக்கு உத்தரவிட்டார். நவம்பர் 3ம் தேதி தொடங்கவிருந்த இப்பின்வாங்கல் இட்லரின் தலையீட்டால் தள்ளிப்போனது.
# இரண்டாம் அல்-அலமைன் சண்டை

## சண்டையின் போக்கு

### முடிவு

தன் படைகள் பின்வாங்கக் கூடாது என்று இட்லர் பிடிவாதம் பிடித்ததால் பலவீனமடைந்த பல அச்சு படைப்பிரிவுகள் முன்னேறும் நேச நாட்டுப் படைகளால் சுற்றி வளைக்கப்பட்டு அழிக்கப்பட்டன. தோல்வியடைந்த ரோம்மலின் படைகள் வேகமாக களத்தை விட்டு பின்வாங்கத் தொடங்கின. இட்லரின் தலையீட்டால் அவற்றுக்கு எதிர்பார்த்தைதை விட அதிகமான இழப்புகள் நேர்ந்திருந்தன. விரட்டி வரும் நேச நாட்டுப் படைகள் ஃபூக்கா அரண்நிலையையினையும் கைப்பற்றின. நவம்பர் 11 வரை பாலைவனத்தில் தப்பிக்கப் பின்வாங்கும் அச்சுப் படைகளை விடாது விரட்டி மெர்சா மாத்ரூ, சிடி பர்ரானி, சொல்லும், கப்பூசோ கோட்டை, ஆலஃபாயா கணவாய் ஆகியவற்றையும் கைப்பற்றின. எரிபொருள் தீர்ந்த பின்னரே நேச நாட்டுப் படைகளின் விரட்டல் நின்றது.  
இவ்வாறு இரண்டாம் எல் அலாமெய்ன் நேச நாட்டுப் படைகளுக்கு பெரும் வெற்றியுடன் முடிவடைந்தது.
# இரண்டாம் அல்-அலமைன் சண்டை

## விளைவுகள்

எல் அலாமெய்ன் தோல்வியால் இரண்டு ஆண்டுகளில் மூன்றாம் முறையாக அச்சுப் படைகளின் கிழக்கு நோக்கிய முன்னேற்றம் முறியடிக்கப்பட்டு மீண்டும் அவை மேற்கு திசையில் எல் அகீலா அரண்நிலைகளுக்கு பின்வாங்கின. முன் இருமுறையும் நேச நாட்டு தளவாடப் போக்குவரத்து நெருக்கடியால் ரோம்மலின் படைகளை அவற்றால் எல் அகீலாவிலிருந்து வெளியேற்ற முடியவில்லை. ஆனால் இம்முறை நேசநாட்டு தளவாட இறக்குமதியும் போக்குவரத்தும் முன்பை விட பன்மடங்கு அதிகப்படுத்தப் பட்டிருந்ததால் மோண்ட்கோமரி உடனடியாக எல் அகீலா மீது தாக்குதல் நடத்தி அங்கிருந்து ரோம்மலின் படைகளை விரட்டினார். ஜனவரி 1943ல் அச்சுப் படைகள் லிபியாவை விட்டு வெளியேறி துனிசியாவுக்கு பின்வாங்கி விட்டன. திரிப்பொலி நகரம் நேச நாட்டுப் படைகள் வசமானது. இரண்டாம் எல் அலாமெய்ன் சண்டை நடந்து கொண்டிருக்கும் போதே டார்ச் நடவடிக்கையின் மூலம் இன்னொரு புறம் அமெரிக்கப் படைகள் வடக்கு ஆப்பிரிக்காவில் தரையிறங்கின. இதனால் வடக்கு ஆப்பிரிக்காவில் அச்சுபடைகள் இருமுனைப் போர் புரியும் நிலைக்குத் தள்ளப்பட்டன.  
இரண்டாம் எல் அலாமெய்ன் சண்டை வடக்கு ஆப்பிரிக்கப் களத்தின் மிக முக்கியமான சண்டையாகக் கருதப்படுகிறது. சூயசு கால்வாயைக் கைப்பற்றும் அச்சுப் படைகளின் ஆப்பிரிக்க மேல்நிலை உத்தியைத் தகர்த்த திருப்புமுனைச் சண்டையாகவும் கருதப்படுகிறது.
# டாம் கூப்பர்

**டாம் லக்ஸ்லி விலியம்ஸ் கூப்பர்** (Tom Lexely William Cooper, பிறப்பு: நவம்பர் 26, 1986), நெதர்லாந்து துடுப்பாட்ட அணியின் முன்னணி துடுப்பாளர்களுள் ஒருவர். இவர் வலது கை துடுப்பாட்டக்காரராவார். பகுதிநேரமாக பந்துவீச்சில் பங்கேற்கும் இவரின் பந்துவீச்சு வலதுகை புறத்திருப்பம் ஆகும்.
# டொம் டி குரூத்

**டொம் நிக் டி குரூத்** (Tom Nico de Grooth , பிறப்பு: மே 14 1979), நெதர்லாந்து துடுப்பாட்ட அணியின் முன்னணி துடுப்பாளர்களுள் ஒருவர். இவர் வலது கை துடுப்பாட்டக்காரராவார். பகுதிநேரமாக பந்துவீச்சில் பங்கேற்கும் இவரின் பந்துவீச்சு வலதுகை புறத்திருப்பம் ஆகும்.
# திரயோதசி

**திரயோதசி** என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் பதின்மூன்றாவது திதி திரயோதசி ஆகும். *திரயோதச* எனும் வடமொழிச் சொல் பதின்மூன்று எனப் பொருள்படும். 15 நாட்களைக் கொண்ட தொகுதியில் பதிமூன்றாவது நாளாக வருவதால் இந்த நாள் இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் பதின்மூன்றாம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் பதின்மூன்றாம் நாளுமாக இரண்டு முறை திரயோதசித் திதி வரும். அமாவாசையை அடுத்துவரும் திரயோதசியைச் சுக்கில பட்சத் திரயோதசி என்றும், பூரணையை அடுத்த திரயோதசியைக் கிருட்ண பட்சத் திரயோதசி என்றும் அழைக்கின்றனர்.
# திரயோதசி

## வானியல் விளக்கம்

சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். திரயோதசித் திதி பதின்மூன்றாவது திதியும் 28 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 144 பாகையில் இருந்து 156 பாகை ஆகும் வரை உள்ள காலம் சுக்கில பட்சத் திரயோதசித் திதியும், 324 பாகையிலிருந்து 336 பாகை வரை செல்வதற்கான காலம் கிருட்ண பட்சத் திரயோதசியும் ஆகும்.
# திரயோதசி

## காண்க

- இந்துக் காலக் கணிப்பு முறை
- பஞ்சாங்கம்
- திதி
# திரயோதசி

## உசாத்துணைகள்

- இந்து மக்களுக்கு ஒரு கையேடு, அகில இலங்கை இந்து மாமன்றம், 2006.
- திரவியம், மு., இந்துசமயக் களஞ்சியம், திருமகள் நிலையம், 1995.
- Balachandra Rao, S., Indian Astronomy: An Introduction, University Press (India) Private Limited, 2002.
- Sharma, P. D., Hindu Astronomy, Global Vision Publishing House, 2004.
# சதுர்த்தசி

**சதுர்த்தசி** என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் பதினான்காவது திதி சதுர்த்தசி ஆகும். *சதுர்த்தச* எனும் வடமொழிச் சொல் பதினான்கு எனப் பொருள்படும். 15 நாட்களைக் கொண்ட தொகுதியில் பதினான்காவது நாளாக வருவதால் இந்த நாள் இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் பதினான்காம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் பதினான்காம் நாளுமாக இரண்டு முறை சதுர்த்தசித் திதி வரும். அமாவாசையை அடுத்துவரும் சதுர்த்தசியைச் சுக்கில பட்சத் சதுர்த்தசி என்றும், பூரணையை அடுத்த சதுர்த்தசியைக் கிருட்ண பட்சத் சதுர்த்தசி என்றும் அழைக்கின்றனர்.
# சதுர்த்தசி

## வானியல் விளக்கம்

சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். சதுர்த்தசித் திதி பதினான்காவது திதியும் 29 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 156 பாகையில் இருந்து 168 பாகை ஆகும் வரை உள்ள காலம் சுக்கில பட்சத் சதுர்த்தசித் திதியும், 336 பாகையிலிருந்து 348 பாகை வரை செல்வதற்கான காலம் கிருட்ண பட்சத் சதுர்த்தசியும் ஆகும்.
# சதுர்த்தசி

## இந்து சமயச் சிறப்பு நாட்கள்

அமாவாசைக்கு முதல் நாள் வரும் சதுர்த்தசி இருத்தை என அழைக்கப்படுவதுடன் இது சுப காரியங்களுக்கு விலக்கப்படும்.
பவித்ர சதுர்த்தசி
ஆஷாட பௌர்ணமியின் முன்னாள் சதுர்த்திசி திதி அமையும் நாளை பவித்ர சதுர்த்தசி என்கின்றனர். இந்த நாளில் சிவபெருமானை வழிபடுதல் வேண்டும்.
# சதுர்த்தசி

## உசாத்துணைகள்

- இந்து மக்களுக்கு ஒரு கையேடு, அகில இலங்கை இந்து மாமன்றம், 2006.
- திரவியம், மு., இந்துசமயக் களஞ்சியம், திருமகள் நிலையம், 1995.
- Balachandra Rao, S., Indian Astronomy: An Introduction, University Press (India) Private Limited, 2002.
- Sharma, P. D., Hindu Astronomy, Global Vision Publishing House, 2004.
# சதுர்த்தசி

## காண்க

- இந்துக் காலக் கணிப்பு முறை
- பஞ்சாங்கம்
- திதி
# மடக்கை

**மடக்கை** (*Logarithm*) என்பது ஏதேனும் ஒரு எண், குறிப்பிட்ட மற்றொரு எண்ணின் (அடிமானம் அல்லது எண்ணடி) எத்தனை அடுக்குகளாக அமையும் (எத்தனை தடவை பெருக்குப்படும்) என்பதை சுருக்கமாக குறிக்கும் ஒரு வகைக் கணிதச் செய்கை ஆகும்.  
எடுத்துக்காட்டாக
**1000** ஐ **10<sup>3</sup>** எனச் சுட்டி வடிவில் எழுதலாம்.  
::**1000 = 10<sup>3</sup>**
ஆகவே **மட<sub>10</sub>1000 = 3**  
அதாவது 10 மூன்று தடவை பெருக்கப்படுவதால் 1000 பெறப்படுகிறது.  
இதேபோல்;  
::**32 = 2<sup>5</sup>**
ஆகவே **மட<sub>2</sub>32 = 5**  
இதன்படி அடி b க்கான மடக்கை X என்பது **மட<sub>b</sub>X** எனக் குறிக்கப்படும்.  
மடக்கை அட்டவணை ஜான் நேப்பியர் (கி.பி.1550-1617) என்பவரால் முன்வைக்கப்பட்டது. மடக்கை அட்டவணை கண்டுபிடிக்கப்பட்டதன் மூலம் பெரிய எண்களைக் கொண்டமைந்த கணிதச் செய்கைகள் இலகுவாக்கப்பட்டன. இரு எண்களின் பெருக்கத்தைக் காண்பதற்கு மடக்கை மாற்றம் செய்யப்பட்ட பின் அவற்றை இலகுவாகக் கூட்டமுடியும்:
:<math> \log_b(xy) = \log_b (x) + \log_b (y). \,</math>
மடக்கை அட்டவணை அல்லது வழுக்கி மட்டம் ஆகியவற்றைப் பயன்படுத்தி அவற்றின் பெறுமதியை நேரடியாகக் கண்டு பிரதியிடலாம். தற்போதைய மடக்கைகளை குறிப்பிடும் தற்கால முறையினை லியோனார்டு ஆய்லர் வழங்கினர், அவர் 18 ஆம் நூற்றாண்டில் மடக்கைகளை படிக்குறிச் சார்புடன் இணைத்தார்.  
அடிமானம் 10 கொண்ட மடக்கை *சாதாரண மடக்கை* எனவும், அடிமானம் *e* (≈ 2.718) கொண்ட மடக்கை *இயற்கை மடக்கை* (Natural Log) எனவும் அழைக்கப்படுகிறது. சாதாரண மடக்கை அறிவியலிலும் பொறியியலிலும் அதிகப்பயன்பாடும், இயற்கை மடக்கை கணிதத்தில், குறிப்பாக நுண்கணிதத்திலும் அதிக பயன்பாடு கொண்டுள்ளன. அடிமானம் 2 கொண்ட மடக்கை கணினி அறிவியலில் அதிகப் பயன்பாடு கொண்டுள்ளது. இதுதவிர மடக்கை அட்டவணைகள் பரந்த கண்ணோடம் கொண்ட அலகுகளை சிறு அளவுகளை அளக்கும் நோக்கத்தைச் சாத்தியமாக்கின. எடுத்துக்காட்டாக டெசிபல் என்பது சைகை ஆற்றல் மடக்கை விகிதம் மற்றும் வீச்சு மடக்கை விகிதத்தை அளவிடும் அலகாகும் (அழுத்தம், ஒலி இரண்டுக்கும்). வேதியலில் pH என்பது திரவ கரைசலின் அமிலத்தன்மையை அளவிடப்பயன்படும் மடக்கை அளவீடாகும்.
# மடக்கை

## மடக்கை கருத்தாக்கத்திற்கான தூண்டுகோல் மற்றும் வரையறை

மடக்கை என்னும் கருத்தாக்கம் அடுக்கேற்றத்தின் தலைகீழ் செயல்பாடு ஆகும். எடுத்துக்காட்டாக, 2 என்ற எண்ணின் மூன்றாவது அடுக்கு (கனம்) 8 ஆகும், ஏனெனில் 8 ஆனது 2 என்ற எண்ணை மூன்று முறை பெருக்குவதால் கிடைக்கிறது.
:<math>2^3 = 2 \times 2 \times 2 = 8. \,</math>
எனவே, இதன் மறுதலையாக இரண்டை அடிமானமாகக் கொண்ட 8-இன் மடக்கை 3 ஆகும். அதாவது, .
# மடக்கை

## மடக்கை கருத்தாக்கத்திற்கான தூண்டுகோல் மற்றும் வரையறை

### அடுக்கேற்றம்

ஒரு எண் *b* இன் மூன்றாவது அடுக்கானது, அந்த எண்ணின் மூன்று முறை பெருக்கல்பலனுக்குச் சமமாகும். பொதுவாக, *b* என்பதை அதன் அடுக்கிற்கு உயர்த்துவது, என்பது *b'க்குச் சமமான *n* காரணிகளைப் பெருக்குவதின் மூலம் பெறப்படுகிறது. இங்கு *n* என்பது ஒரு இயல் எண் ஆகும். *b'' இன் அடுக்கு என்பது என எழுதப்படுகிறது, அதாவது,
:<math>b^n = \underbrace{b \times b \times \cdots \times b}_{n \text{ factors}}.</math>
அடுக்கேற்றத்தினை வரையிலும் நீட்டிக்க முடியும், இங்கு *b* என்பது ஒரு நேர்மறை எண் மற்றும் *அடுக்கு* *y* என்பது ஏதாவது ஒரு மெய்யெண் ஆகும். எடுத்துக்காட்டாக, என்பது *b* இன் நேர்மாறு ஆகும், அதாவது . ( உள்ளிட்ட கூடுதல் அடிப்படை விவரங்களுக்கு என்பதைப் பார்க்கவும்.)
# மடக்கை

## மடக்கை கருத்தாக்கத்திற்கான தூண்டுகோல் மற்றும் வரையறை

### வரையறை

அடிமானம் *b* ஐப் பொருத்து ஒரு நேர் மெய்யெண் *x* இன் மடக்கை, *b* ஐ *x* ஐக் கொடுப்பதற்காக உயர்த்தும், 1 க்குச் சமமாக இல்லாத ஒரு நேர்மறை மெய்யெண் அடுக்காகும். வேறு விதமாகக் கூறினால், அடிமானம் *b* க்கு *x* இன் மடக்கை என்பது சமன்பாட்டிற்கான தீர்வான *y* ஆகும்.
: <math>b^y = x. \, </math>
மடக்கையானது "" எனக் குறிக்கப்படிகிறது (இதனை "மடக்கை *x* அடிமானம் *b*" அல்லது " *x*இன் மடக்கை" என உச்சரிக்க வேண்டும்).
# மடக்கை

## மடக்கை கருத்தாக்கத்திற்கான தூண்டுகோல் மற்றும் வரையறை

### எடுத்துக்காட்டுகள்

எடுத்துக்காட்டாக, , ஏனெனில் 16.
மடக்கைகள் எதிர்மறையாகவும் இருக்கலாம்:
:<math>\log_2 \!\( \frac{1}{2} \) = -1,\, </math>
ஏனெனில்
: <math>2^{-1} = \frac 1 {2^1} = \frac 1 2.</math>
மூன்றாவது எடுத்துக்காட்டு: இன் மதிப்பு தோராயமாக 2.176, அது 150 மற்றும் இடையே அமைந்துள்ளதைப்போல் 2க்கும் 3க்கும் இடையில் அமைந்துள்ளது. இறுதியாக, எந்த அடிமானம் *b*க்கும், மற்றும் , ஏனெனில் முறையே மற்றும் ஆகும்.
# மடக்கை

## மடக்கை அட்டவணையைப் பயன்படுத்துதல்

மடக்கை அட்டவணையில் நிரலில் 1.0,1.1,1.2... எனக் குறிக்கப்பட்டுள்ள எண்கள் மடக்கை காணப்பட வேண்டிய எண்ணின் முதலிரு இலக்கங்களைக் குறிக்கும். மற்றைய இலக்கங்கள் நிரையில் காட்டப்பட்டவற்றால் கொள்ளப்படும். முதலில் எண் முதலாம் தசம நிலை கொண்ட நியம நிலைக்கு மாற்றப்படுதல் வேண்டும்.  
**எ.கா:**  
1.5 க்கு மடக்கைப் பெறுமதி காண்பதாயின் ; உண்மையில் மடக்கைப் பெறுமதி என்பது 1.5 =10<sup>x</sup> எனக்கொண்டால் x இன் பெறுமதியே அட்டவணையில் தரப்படும்.
:<math> \log(1.5) = 0.1761 </math> (சிவப்பால் வட்டமிடப்பட்டது)  
: 15 க்கான மடக்கை; இதனை 1.5 X 10 <sup>1</sup> என் நியம நிலையில் எழுதலாம். ஆகவே
:<math> \log(15) = 1.1761 </math>  
: 1.04 க்கான மடக்கை
:<math> \log(1.04) = 0.0170</math> (நீலத்தால் வட்டமிடப்பட்டது)
# மடக்கை

## மடக்கை அட்டவணையைப் பயன்படுத்துதல்

### மடக்கையைப் பயன்படுத்திப் பெருக்கல்

பெருக்குதல் செயற்பாடு ஒன்றைச் செய்வதற்கு அவற்றின் மடக்கைப் பெறுமதியைக் கண்டு அவற்றைக் கூட்டிப் பெற்ற தொகைக்கு முரண் மடக்கை காண்பதன் மூலம் அடையலாம். இது பெரிய சிக்கலான எண்களைப் பெருக்குவதை இலகுவாக்கும்.  
**எ.கா:**
1.5 x 1.04 எனும் பெருக்கலைச் செய்வதாயின்,இதை மடக்கையாக மாற்றவேண்டும்.
:<math> \log(1.5 *1.04 ) = \log (1.5) + \log(1.04 ). \,</math>
:: = 0.1761 + 0.0170
:: = 0.1931  
இனி 0.1931க்கு எதிர் மடக்கை(Anti Log) அதாவது அட்டவணையில் உட்பெறுமதியாக இருக்கும் இடத்தின் நிலைகளைக் கண்டறிதல் வேண்டும். இது **1.56** ஆகும். (பச்சையால் குறிக்கப்பட்டது).  
எனவே: **1.5 x 1.04 = 1.56**
# மடக்கை

## மடக்கை முற்றொருமைகள்

மடக்கையைத் தொடர்புபடுத்தி அமைக்கப்படும் பல்வேறு வாய்ப்பாடுகள் காணப்படுகின்றன. இவை மடக்கை முற்றொருமைகள் எனப்படும்.
# மடக்கை

## மடக்கை முற்றொருமைகள்

### பெருக்கல் முற்றொருமை

இரு எண்களின் பெருக்கத்துக்கான மடக்கை அவ்வெண்களின் தனித்தனி மடக்கைப் பெறுமானங்களின் கூட்டுத்தொகைக்குச் சமனாகும்:
:<cite id=labelLogarithmProducts><math> \log_b(x y) = \log_b x + \log_b y. \,</math></cite>
# மடக்கை

## மடக்கை முற்றொருமைகள்

### வகுத்தல் முற்றொருமை

இரு எண்களின் விகிதங்களுக்கான (வகுத்தலுக்கான) மடக்கை அவ்வெண்களின் தனித்தனி மடக்கைப் பெறுமானங்களின் வித்தியாசத்திற்குச் சமனாகும்:
:<math>\log_b \!\(\frac x y \) = \log_b x - \log_b y. \,</math>
# மடக்கை

## மடக்கை முற்றொருமைகள்

### அடுக்கு காணல் முற்றொருமை

ஒரு எண்ணின் *p* அடுக்கின் மடக்கைப் பெறுமதி அவ்வெண்ணின் மடக்கைப் பெறுமதியை *p* தடவைகள் பெருக்குவதற்குச் சமன்:
:<cite id=labelLogarithmPowers><math>\log_b(x^p) = p \log_b x. \,</math></cite>  
ஒரு எண்ணின் *p* மூலத்தின் மடக்கைப் பெறுமதி அவ்வெண்ணின் மடக்கைப் பெறுமதியை *p* யினால் வகுப்பதற்குச் சமன் :
:<math>\log_b(\sqrt[p]x\,) = \frac {\log_b x}p. \, </math>  
எடுத்துக்காட்டுகள்:  
:<math> \log_3 243 = \log_3(9 \times 27) = \log_3 9 + \log_3 27 = 2 + 3 = 5 \,</math>
:<math> \log_2 16 = \log_2 \!\ ( \frac{64}{4} \ ) = \log_2 64 - \log_2 4 = 6 - 2 = 4</math>
:<math> \log_2 64 = \log_2 (2^6) = 6 \log_2 2 = 6 \,</math>
:<math> \log_{10}\!\(\!\sqrt{1000}\,\) = \frac{1}{2}\log_{10}(1000) = \frac{3}{2} = 1.5 </math>
# மடக்கை

## மடக்கை முற்றொருமைகள்

### அடிமானங்களை மாற்றுதல்

log<sub>*b*</sub>(*x*) எனும் *x* , *b* உடன் தொடர்புடைய மடக்கையை எழுமாற்றான அடிமானமான *k* க்கு மாற்றுவதாயின்:
: <cite id=labelLogarithmBaseChange><math> \log_b{x} = \frac{\log_k{x}}{\log_k{b}}.\, </math></cite>
இவ்வாறே கணிப்பான்களில் அடிமானம் 10, கணித மாறிலி e என்பவற்றுக்கு மாற்றப்படுகிறது.:
:<math> \log_b x = \frac{\log_{10} x}{\log_{10} b} = \frac{\log_{e} x}{\log_{e} b}. \,</math>
அதாவது தரப்பட்ட எண் *x* மற்றும் அதன் மடக்கை log<sub>*b*</sub>(*x*) தெரிந்த அடிமானம் b க்கு பின்வருமாறு தரப்படும்:
: <math> b = x^\frac{1}{\log_b(x)}.</math>
# மடக்கை

## குறிப்பிட்ட அடிமானங்கள்

*x* அச்சை (கிடை அச்சு) 1ல் கடந்து ஆய ஆச்சுகள் , , மற்றும் வழியே செல்கிறது. எடுத்துக்காட்டாக, , ஏனெனில் . வரைபடம் *y* அச்சுக்கு அருகில் செல்கிறது, ஆனால் அதை வெட்டுவதில்லை.]]
அடிமானங்களில் *b* = 10, *b* = *e* ( ≈ 2.71828), b = 2 மூன்றும் குறிப்பிடத் தக்கவை. கணிதத்தில் அடிமானம் *e* அதிகம் பயன்பாடு கொண்டுள்ளது. அடிமானம் 10, தசம எண்மான முறையில் கணக்கீடுகளை எளிதாகச் செய்யப் பயன்படுகிறது
:<math>\log_{10}(10 x) = \log_{10}(10) + \log_{10}(x) = 1 + \log_{10}(x).\ </math>
இவ்வாறு, என்பது ஒரு நேர் முழு எண் *x* கொண்டிருக்கும் தசம இலக்கங்களைக் குறிக்கிறது: இலக்கங்களின் எண்ணிக்கையானது log<sub>10</sub>(*x*) என்பதை விட கண்டிப்பாக அதிகமாக இருக்கும் மிகச் சிறிய முழு எண் ஆகும். எடுத்துக்காட்டாக, இன் மதிப்பு தோராயமாக 3.15. அடுத்த முழு எண் 4, இது 1430 இல் உள்ள இலக்கங்களின் எண்ணிக்கை ஆகும். இயற்கை மடக்கை மற்றும் ஈரடிமான மடக்கை இரண்டும் தகவல் கோட்பாட்டில் பயன்படுத்தப்படுகின்றன, அவற்றின் பயன்பாட்டைப் பொருத்து தகவலின் அடிப்படை அலகான முறையே நேட் மற்றும் பிட் போன்றவை பயன்படுத்தப்படுகின்றன. ஈரடிமான மடக்கையானது, ஈரடிமான எண்முறை பரவலாகப் பயன்படுத்தப்படும் கணினி அறிவியல் மற்றும் ஒளிப்படவியலில் வெளிப்பாட்டு மதிப்பினை அளக்கவும் பயன்படுகிறது.  
கீழ்க்காணும் அட்டவணை இந்த அடிமானங்களில் அமைந்த மடக்கைகளின் பொதுவான குறியீடுகளையும் அவை பயன்படும் துறைகளையும் தருகிறது. பல துறைகளில் log<sub>*b*</sub>(*x*) க்குப் பதில் log(*x*) என எழுதப்படுகிறது. அடிமானங்கள் அந்தந்த சூழ்நிலைக்கேற்பத் தீர்மானித்துக் கொள்ளப்படுகிறது. சில இடங்களில் குறியீடு, <sup>*b*</sup>log(*x*) -ம் பயன்படுத்தப்படுகிறது. ஐஎஸ்ஓ குறியீடு நிரல் சீர்தரத்துக்கான அனைத்துலக நிறுவனம் தரும் குறியீடுகளைத் தருகிறது. என்று குறிப்பிடும் முறை எல்லா மூன்று அடிமான முறைகளிலும் பயன்படுத்தப்படும் காரணத்தால் (அல்லது அடிமானத்தை தீர்மானிக்க முடியாத போது அல்லது அடிமான மதிப்பு கொடுக்கப்படாத போது), அடிமானமானது துறை அல்லது சூழலின் அடிப்படையில் உய்த்துணரப்படுகிறது. கணினி அறிவியலில் மடக்கை என்பது பொதுவாக, முறையே மற்றும் என்பவற்றைக் குறிக்கிறது.. பிற சூழல்களில் பொதுவாக மடக்கை அல்லது log என்பது என்பதைக் குறிக்கிறது.  
| அடிமானம் *b* | log<sub>*b*</sub>(*x*) இன் பெயர் | ISO குறியீடு | ஏனைய குறியீடுகள் | பயன்பாடு |
| --- | --- | --- | --- | --- |
# 2011 லிபிய உள்நாட்டுப் போர்

**2011 லிபிய எழுச்சி** அல்லது **2011 லிபிய உள்நாட்டுப் போர்** என்பது லிபியா நாட்டில் அந்த நாட்டின் 40 ஆண்டுகளுக்கு மேலான சர்வதிகார ஆட்சியாளரான முஅம்மர் அல் கதாஃபியை எதிர்த்து நடத்தப்பட்ட எழுச்சி. தொடர்ச்சியான எதிர்ப்புப் போராட்டங்களாக பெப்ரவரி 2011 நடுவில் தொடங்கிய இந்த எழுச்சி பின்னர் ஆயுதப் போராட்டமாக மாறி உள்நாட்டுப் போர் மூண்டது. கதாஃபிக்கு எதிரான தேசிய இடைக்காலப் பேரவையின் படைகள் கதாஃபியின் படைகளை நேட்டோ படைகளின் துணையுடன் தோற்கடித்து லிபியா முழுவதையும் கைப்பற்றியது. அக்டோபர் 2011 இல் கதாஃபி எதிர்ப்புப் படையினரால் கைப்பற்றப்பட்டு கொலைசெய்யப்பட்டதுடன் லிபிய எழுச்சி முடிவடைந்ததாகக் கருதப்படுகிறது.  
லிபியாவின் படைத்துறை ஒரு பக்கத்தினர் எழுச்சியாளர்களுக்கு ஆதரவு தந்தது. எனினும் படைத்துறையை விட பலம் பெற்றவர்களான கதாஃபியின் பாதுகாவலர் படை தலைநகரை காவல் காத்து கதாஃபிக்கு சார்பான வன்முறையில் ஈடுபட்டனர். மார்ச் தொடக்கத்தில் மேற்குநாடுகள் கதாஃபியை கடுமையாக கண்டித்து, அவரை பதவி விலகுமாறு கேட்டுக் கொண்டனர். அவரது நிதிகளை முடக்கினர். பல்வேறு பொருளாதார படைத்துறை தடைகளை விதித்தனர். ஐ.அ, ஐ.இரா ஆகிய நாடுகள் தாம் படைத்துறை முறையாகவும் தலையிடலாம் என்று எச்சரித்தனர். ஐ.நா கதாஃபியைக் கண்டித்தது. உக்கிரமடைந்த போரைத் தொடர்ந்து ஐ.நா பாதுகாப்புச் அவை லிபியாவின் கதாஃபி அரசுக்கு எதிராக மார்ச் 18, 2011 அன்று தடை விதித்தது. மேலும் தேவைப்பட்ட படை நடவடிக்கைகளை எடுக்கவுள்ளதாகவும் ஐ.நா பாதுகாப்புச் சபை உறுப்பு நாடுகள் அறிவித்தன. தலைநகர் திரிபோலியும், அக்டோபர் 2011 இல் கதாஃபியின் கட்டுப்பாட்டில் இருந்த கடைசி நகரான சிர்டே கைப்பற்றப்பட்டு கதாஃபி கொல்லப்பட்டார்.
# 2011 லிபிய உள்நாட்டுப் போர்

## வெளியிணைப்புகள்

- யாருக்கு எவ்வளவு?
# கோவிலூர் செல்வராஜன்

**கோவிலூர் செல்வராஜன்** (*Koviloor Selvarajan*) ஒரு ஈழத்து பாடகர், நடிகர், கவிஞர் மற்றும் பத்திரிகை ஆசிரியர்.இலங்கை வானொலியில் நிகழ்ச்சி தயாரிப்பாளராகவும்,பல்துறைக் கலைஞராகவும் இருந்தவர். இவரது இயற்பெயர் செல்வராஜன் இராசையா. இவரது முதலாவது சிறுகதை விடியாத இரவுகள். இவர் கிழக்கு மாகாணம்,அம்பாறை மாவட்டத்தில் வரலாற்று சிறப்புமிக்க திருக்கோவில் என்னும் ஊரிலே 18.09.1952 ல் பிறந்தவர். வாழ்ந்தவர். ஆரம்பக் கல்வியை திருக்கோவில் மெதடிஸ்த மிசன் பாடசாலையிலும்,பாடசாலைக் கல்வியை திருக்கோவிலில் இருக்கும் தம்பிலுவில் மகாவித்தியாலதிலும் உயர் கல்வியை மட்டக்களப்பிலும்,கற்று பேராதனை பல்கலைக்கழகத்தில் வெளிவாரிப் படிப்பை மேற்கொண்டு கலைமாணிப் பட்டம் பெற்றவர்.
# கோவிலூர் செல்வராஜன்

## இவர் பற்றி

இவர் இலங்கை வானொலியில் பல நாடகங்களில் பங்கேற்று நடித்துள்ளார். வானொலிப் பாடகராக இருந்ததோடு, இசையமைப்பாளராகவும் திகழ்ந்தார். இலங்கை வானொலியில் நிகழ்ச்சித் தயாரிப்பாளராகவும், அறிவிப்பாளராகவும் விளங்கினார். தினகரன் பத்திரிகையில் இவரது படகுத்துறை அருகினிலே – 1975, லாவண்யா ஒரு முற்றுப்புள்ளி – 1976, இளமைக் கோவில் ஒன்று – 1977 ஆகிய நாவல்களை எழுதினார். சிந்தாமணி, வீரகேசரி, லண்டன் - மேகம், நோர்வே – பறை, பாரிஸ் - ஈழநாடு, ஈழமுரசு ஆகிய பத்திரிகைகளில் இவரது சிறுகதைகள் பிரசுரமாகியுள்ளன.இவர் 1990 ல் புலம்பெயர்ந்து நோர்வே நாட்டுக்கு சென்றவர்.அங்கும் தமிழ் வானொலிகளில் பணிபுரிந்துள்ளார்.பல இறு வட்டுகளை வெளியிட்டுள்ளார். தாயக உணர்வுப்பாடல்கள் பலவற்றை எழுதிப் பாடி தேசத்தின் தென்றல் என்ற பெயரில் இறு வட்டாக வெளியி ட்வர்.இவர் பல சிறுகதை நூல்களையும்,கட்டுரை நூல்களையும்,நாவல்களையும் கவிதை தொகுப்புக்களையும் வெளியிட்டுள்ளார்.இந்த நூல்கள் தாயகத்திலும்,ஐரோப்பிய நாடுகளிலும்,மற்றும் கனடா,அவுஸ்த்ரேலியா போன்ற நாடுகளிலும் வெளியிடப்பட்டுள்ளன.இவரது கலை இலக்கிய ஒலிபரப்பு,இசை வாழ்கையின் ஐம்பது ஆண்டுகள் நிறைவை பொன்விழாவாக மட்டக்களப்பு தமிழ்ச்சங்கம் ஒரு பொன்விழா மலரை 2023 ம் ஆண்டு ஜுன் மாதம் வெளியிட்டு கொண்டாடியது. கொழும்பு தமிழ்ச்சங்கம் அதை அறிமுகம் செய்தது.இந்த "இலக்கியத் தென்றல் "என்ற பொன்விழா மலர் ஐரோப்பிய நாடுகளிலும்,கனடாவிலும் அறிமுகம் செய்யப்பட்டன. இவருக்கு உலகளாவிய ரீதியில் பல விருகள் வழங்கப்பட்டுள்ளன
# கோவிலூர் செல்வராஜன்

## விருதுகள்

- மென்னிசைக் கவிஞர் ஜெர்மனி தமிழ் மன்றம்- 1994
- புலம்பெயர்ந்தோருக்கான தந்தை செல்வா விருது 1996
- விடியாத இரவுகள் - லில்லி தேவசிகாமணி இலக்கியப் பரிசு, பணமுடிப்பும் - 1997
- வெள்ளிவிழா கலைஞர் விருது நோர்வே தமிழர் இணைவுகூடம் 1999
- முத்தமிழ் வாருதி அரியநாயகம் விருது.திருக்கோவில் 2000
- முத்தமிழ் காவலர் தமிழினி விருது இலண்டன். 2008
- கவிதைக் காவியர்,இலண்டன் ஸ்கைடோன் கிறிஸ்தவ இணையம் 2012
- திருவூர்க் கவிராயர்,விருது கனடா கிழக்கிலங்கை தமிழர் அமைப்பு.2013
- பல்துறைக் கலைஞர் .கனடா உதயன் சிறப்பு சர்வதேச விருது. 2017
- வாழ்நாள் சாதனையாளர் விருது அவுஸ்த்ரேலியா அக்கினிக்குஞ்சு 2019
- சிறப்பு வாழ்நாள் சாதனையாளர் விருது. தமிழ்நாடு கிராமியக் கலைகள் வளர்ச்சி அறக்கட்டளை.2022
# இராப்பியணிப்பாசி

**இராப்பியணிப்பாசி** (*Rappemonads*) 1990 களின் பிற்பாதியில் கண்டுபிடிக்கப்பட்ட நுண்பாசிகளில் ஒன்றாகும். இதைப்பற்றிய ஆய்வுக்கட்டுரைகள் இரண்டே வந்துள்ளன அதுவும் 2011ல் தான். இது புதிதாக கண்டுபிடிககப்பட்ட மிகப்பெரிய பாசிக்குடும்பமாகும். ஆனால் வெளியுலகிற்கு பரவலாக அறியப்பட்டது கீழே கொடுக்கப்பட்டுள்ள இரு ஆய்வுக்கட்டுரைகள் வந்த பிறகு தான். இவை வாழ்மரங்களில் புது கிளையாகவே அறியப்பட்டுள்ளது. இதுவும் வேறுபாசிகளைப் போல ஒளிச்சேர்க்கையால் ஆற்றலை உற்பத்தி செய்யக்கூடியது. இவை இதுவரை கண்டுபிடிக்கப்படாத பரவலாக வாழ்கின்ற கடல் மற்றும் நன்னீர் பாசிகள்.  
இதுவரை (கடந்த) கண்டுபிடிக்கப்பட்டுள்ள தாவரம், விலங்கு, பூஞ்சை மற்றும் இதர வாழிகளில் அறியப்பட்டதும் விவரிக்கப்பட்டதும் 20 இலட்சம் மேற்பட்ட உயிர்களாகும். உயிர்பரவியிருத்தலை ஆராய்கையில் பெரும்பாலும் பாசிகளை வெளித்தோற்றங்களை கொண்டே கண்டறிந்துள்ளனர். சமீபத்திய அறிவியல் வளர்ச்சியான டி.என்.ஏ மூலக்கூறு தொடரறி என்னும் முறையின் மூலம் இது சாத்தியமாக்கப்பட்டுள்ளது. இதைக் கண்டறிந்தவர்கள் இன்னும் ஒரு கோடிக்கும் மிகுதியாக நுண்ணுயிர்களையும் மற்றும் ஒருசெல்லுயிரிகளையும் கண்டறிய வாய்ப்புள்ளதென கூறுகிறார்கள். காரணம் இவை மிகநுண்மையான கண்ணிற்கு புலப்படாத உயிர்களும் பரந்து வாழ்தலும் இதன் சூட்சமங்களாகத் திகழ்கின்றன. இன்னும் தொழில் நுட்பங்கள் வளர பல அறிய விந்தைவாழிகளை அறிய முடியும்.  
இவை கனிகம்/உருமனிகளைக்கொண்ட மெய்க்கருவுயிரிகளைச் சார்ந்த நுண்பாசிகளாகும். இவை பசுங்கனிகங்களைக்கொண்டு தனக்கான ஆற்றலை ஒளிசேர்க்கையிலிருந்து உற்பத்தி செய்துகொள்கிறது.
# இராப்பியணிப்பாசி

## பெயர்க்காரணம்

மிக்கேல் இராப்பி என்பவரால் கண்டறியப்பட்டதால் இவை ராப்பிகள் எனவும் மோனாடு எனும் வார்த்தை - குழு அல்லது அணியை உணர்த்துகிறது. பாசி இனத்தைச் சார்ந்தவையால் இவை இராப்பியணிப்பாசி எனப் பெயர் பெற்றது.
# இராப்பியணிப்பாசி

## வரலாறு

இதை மாண்டரி கரை நீர்வாழினக் காட்சியக ஆராய்ச்சி நிலையம் (MBARI, USA - Monterey Bay Aquarium Research Institute, USA) மற்றும் டலௌசி பல்கலைக்கழகம் (Dalhousie University, Canada)இணைந்து முனைவர் டாம் ரிச்சர்ட்சு தலைமையில் இதற்கு முன்னர் அறியப்படாத ஒருசெல்லுயிரியை கண்டறிந்துள்ளனர். இவைகள் சிவப்புப்பாசிகளுக்கு ஒத்துக்காணப்படுகிறது. இதை 90 களின் பிற்பாதியில் கண்டறிந்தவர் மிக்கேல் ராப்பி என்பவராகும். அவர் பெயராலாயே ராப்பிமோனாடுகள் என அழைக்கப்படுகிறது.
# இராப்பியணிப்பாசி

## சிறப்பியல்புகள்

இது புதுவகை நுண்பாசிகள் - பாசிகுழுக்கள். இவை பல சூழ்நிலைகளான நன்னீர் மற்றும் கடல்நீரில் அறியப்படாமல் இவ்வளவு நாள் விரவி வளர்ந்துள்ளது. இது இயற்கையின் அறிய விந்தைகளில் ஒன்றாகத் தோன்றுகிறது.இதில் உள்ள டி.என்.ஏ மூலக்கூறானது மற்ற பொதுவாய் அறியப்பட்ட பாசிகளில் இருந்து மாறுபட்டுள்ளது என ஆராய்ச்சியாளர்கள் விவரிக்கின்றனர். மாந்தனும் பூஞ்சைகளும் கூட ஒத்திருக்கிறதென அறிகையில் இப்பாசிகளுக்குள் உள்ள வேறுபாடு வியப்பைக் கூட்டுகிறது எனவும் கூறுகின்றனர். இது வளரூடகங்களில் வளர்க்க இயலாதலால் தான் இவைகளையறிய இத்தனைக்காலம் பிடித்திருக்கிறது போலும்.
# இராப்பியணிப்பாசி

## பயன்கள்

இதுவும் ஒரு நுண்பாசிகளென்பதால் பல எதிர்பார்ப்புகளை ஏற்படுத்தியுள்ளது.நுண்பாசிகள் கரியமிலவளி குறைப்பில் பெரும்பங்கு வகிக்குமென்பதால் அதில் பல ஆராய்ச்சிகள் நடந்தவண்ணமுள்ளன. இவைகளும் பாசிகளின் பட்டியலில் சேர்ந்துள்ளவையால் பெரும் எதிர்பார்ப்பை கூட்டியுள்ளது. இவை மிகச்சிறியவையென்பதால் இடப்பற்றாக்குறையை நிவர்த்தி செய்ய வாய்ப்புள்ளது. இதை வளரூடகங்களில் வளர்க்க முற்படுவதின் மூலம் ஒரு புது ஆராய்ச்சியுலகை எதிர்நோக்கலாம். மேலும் இவைகளின் தன்மை குறித்து அலசினால் எதிர்காலத்தில் எரிவாயு பற்றாக்குறையைப்போக்கும் நுண்ணுயிரெரிபொருளின் ஊற்றாக மாறலாம்.
# இராப்பியணிப்பாசி

## மேற்குறிப்புகள்

:* http://www.ncbi.nlm.nih.gov/pmc/articles/PMC3029697/ Kim, E., Harrison, J., Sudek, S., Jones, M. D. M., Wilcox, H. M., Richards, T. A., Worden, A. Z., & Archibald, J. M. 2011. Newly identified and diverse plastid-bearing branch on the eukaryotic tree of life. Proc. Natl. Acad. Sci. U.S.A. Online Early. doi:10.1073/pnas.1013337108
:* http://www.plantphysiol.org/cgi/content/abstract/pp.111.173500v1
:* http://www.physorg.com/news/2011-01-newly-group-algae-fresh-ocean.html
:* http://newenergyandfuel.com/http:/newenergyandfuel/com/2011/01/28/a-fresh-and-salt-water-algae-discovered/
:* http://www.nhm.ac.uk/natureplus/blogs/science-news/tags/marine?fromGateway=true
# மிதவைவாழி

நீர்நிலைகளிலோ நீர்பரப்புகளிலோ மிதந்து வாழும் உயிரினங்கள் **மிதவைவாழிகள்** (*Plankton*) அல்லது **அலைவாழிகள்** (மிதவைவாழி/அலைவாழி - ஒருமை) என அழைக்கப்படுகின்றன. இந்நீர்பரப்புகள் கடல்நீர், நன்னீர்ப் பரப்புகள் இரண்டுக்கும் பொதுவானதாகும்.  
மிதவைவாழிகள் என வரையறுக்கப்படுவது அது வாழும் சூழ்நிலையை ஒத்து வரையறுக்கப்படுகின்றது. இவ்வரையறைக்கும் அதன் குணத்திற்கும் சம்பந்தமில்லை. இவை பெரும்பாலும் நீர்வாழ் பேருயிர்களுக்கு உணவாக பயன்படுகின்றன. இவற்றில் சிறிய பாக்டீரியாக்கள் முதல் பெரியதான சொறிமுட்டை வரை அடங்கியுள்ளன.
# மிதவைவாழி

## சிறப்பியல்புகள்

மிதவைவாழிகள் பற்றற்று நீர்போனப் போக்கில் நகர்ந்துக் கொண்டே வாழக்கூடியது. இவைகளில் சில தனக்கு கொடுக்கப்பட்ட நகருறுப்புக்களை வைத்து நீரோட்டத்திற்கு செங்குத்தாக நகர்வதும் உண்டு. இவ்வாறு நீந்தும் உயிரானது சில நேரங்களில் பல தொலைவுகள் ஆழமாக நகரக்கூடியதாகவும் உள்ளது. இதற்கு அன்றாட எதிர் நகர்தல் (ஆங்கிலம் - டையல் வெர்டிகல் மைக்ரேசன்) என்று பொருள். நேர் நகர்தல் நீரினோட்டத்தைப் பொறுத்தது. நீரினோட்டத்திற்கு நேரெதிர் மாறாக நகர்பவனவும் உள (உதாரணம் - கனவாய், பாலூட்டிகள் ஆகியன).
இதைப்பற்றியப் படிப்பு அலைவாழியியல்/மிதவைவாழியியல் எனப்படுகிறது. பெரும்பாலான கடல் மற்றும் நன்னீர் பாசிகள், கோபிப்போடுகள், இம்மிதவைவாழிகளே. இவைகளால் கடல் மற்றும் நீர்நிலைகளில் உணவு சுழற்சியே இல்லை என்று கூறலாம். இவை உணவு சுழற்சியில் அடிப்படை உற்பத்தியாளர்கள். இவைகளில் பெரும்பாலானவை இன்னும் அறியப்படாதவையே. குறிப்பாக சொறிமுட்டைகளைப் பற்றிய ஆய்வும் வளர்ச்சியும் மிகவும் குறைவு. மிதவைத்தாவரங்களில் குறைந்தது 200000 - 500000 வரையிலான வேறுபட்ட உயிர்கள் இருக்கலாம் எனவும் ஆனால் அறியப்பட்டது 25000த்திற்கும் குறைவேயாகும்.
# மிதவைவாழி

## பிரிவுகள்

இவைகளை மூன்றாக வகைப்படுத்துகின்றனர். மிதவைவாழியாக வாழும் காலத்தைவைத்தும், அதில் உள்ள உயிர்களின் தன்மைகளை வைத்தும் மற்றும் அதன் அளவுகளை வைத்தும் வரையறுக்கப்பட்டுள்ளன.
# மிதவைவாழி

## பிரிவுகள்

### வாழும் காலம்

:* முழுமிதவைவாழி - தன் வாழ்நாளில் மிதவைகளாக கடல் மற்றும் நீர் பரப்புகளிலேயே வாழ்கின்றன (சில் சொறிமுட்டைகள், பெரும்பாலான பாசிகள்)
:* பகுமிதவைவாழி - தன் வாழ்நாளில் பாதியை நீர்பரப்பிலும், மீதி நாட்களை கடல் மட்டத்திலும் கழிக்கிறது. இவைகள் குஞ்சுப்பருவத்தில் மிதவைகளாகவும், முதிர்ந்தவுடன் கடல் மட்டத்திற்கு நகர்ந்து அடியில் வாழ்கின்றன - உடுமீன்கள், ஓடுடைவாழிகள், கடற்புழுக்கள் மற்றும் பெரும்பாலான மீன்கள்.
# மிதவைவாழி

## பிரிவுகள்

### தன்மை

:* அலைதாவரம் (phytoplankton) - இதில் ஒளிசேர்வுயிரிகளான ஒளிசேர்பாக்டீரியா, பாசிகள் ஆகியன அடங்கும். இவை பெரும்பாலும் கடலின் மேற்பரப்பிலேயே இருக்கும். இவைகளில் ஈநகரிழையுயிரி/ஈர்கசைவாழி/ஈகசையுயிரி (Dinoflagellates), இருகலப்பாசி, நுண்பச்சைப்பாசி, நீலப்பச்சைப்பாசிகள் அடங்கும்.
:* அலைவிலங்கு (Zooplankton) - இதில் மூத்தவிலங்குகளும் ஏனைய விலங்கினங்களும் அடங்கும். இவை குறிப்பாக இவ்வலைத்தாவரங்களை உண்டு வாழ்கின்றன. இவைகளில் ஓடுடையுயிர்கள், சொறிமுட்டை ஆகியன அடங்கும்.
:* அலைபாக்டீரியா (Bacterioplankton) - இவைகளில் பாக்டீரியா மற்றும் ஆர்கிபாக்டீரியா அடங்கும். இவைகளில் நீலப்பச்சைப்பாசிகளும் அடங்கும்.
:* அலைத்தீநுண்மங்கள் (Virioplankton) - இவைகள் பெரும்பாலும் பாவுண்ணிகளாக இருக்கின்றன. இவைகள் பாக்டீரீயாவின் கட்டுப்பாட்டிற்கு துணைப்புரிகின்றன.
# மிதவைவாழி

## பிரிவுகள்

### அளவு

:* அதிபேர்மிதவைவாழி - 20mm அதிகமாக - சொறிமுட்டை
:* பேர்மிதவைவாழி - 2 லிருந்து 20 mm க்குள் ஏனைய சிறு நீர்விலங்கினங்கள், அலைவிலங்கி
:* சிறுமிதவைவாழி - 0.2 mm-2 mm - சிறு நீர்விலங்கினங்கள்
:* நுண்மிதவைவாழி - 20-200 µm - அலைதாவரம்
:* அதிநுண்மிதவைவாழி - 2-20 µm - இருகலப்பாசி மற்றும் ஏனைய சிறு வாழிகள்
:* பிகோநுண்மிதவைவாழி - 0.2-2 µm - பாக்டீரியாக்கள்
:* ஃப்ம்டோநுண்மிதவைவாழி - <0.2 µm - கடல் தீநுண்மங்கள் ஆகியன அடங்கும்.
# மிதவைவாழி

## முக்கியத்துவம்

இவை பெரும்பாலான மீன்களுக்கு உணவு ஆதலால் இவைகளைப் பயன்படுத்துவதால் மீன்வளர்ப்பில் அதிக லாபம் காண முடியும். இவைகளிலிருந்து பல அறியப்பொருள்கள் பெறப்பட்டுள்ளன. நுண்பாசிகள் - உயிர்வாகன எண்ணெய் பயன்பாட்டு ஆராய்ச்சியில் உள்ளது.
# மிதவைவாழி

## பரவல்

இது பொதுவாக அனைத்து நீர்நிலைகளிலும் காணப்படுகிறது. மேலும் இவற்றின் பரவல் ஆனது பெருங்கடல்களில் அதிகமாக உள்ளது. 2019 ஆம் ஆண்டு ஆகஸ்ட் 18 ஆம் திகதி முதல் சில நாட்கள் சென்னை ஈஞ்சம்பாக்கம் கடற்கரையை ஒட்டிய கடல் பகுதியில் இந்த உயிரினங்கள் காணப்பட்டது.
# வெள்ளியந்தின்னனார்

**வெள்ளியந்தின்னனார்** சங்ககாலப் புலவர்களில் ஒருவர். நற்றிணை 101 எண் கொண்ட பாடல் ஒன்று மட்டும் இவரது பாடலாகச் சங்கநூல் தொகுப்பில் இடம் பெற்றுள்ளது.
# வெள்ளியந்தின்னனார்

## பெயர் விளக்கம்

புலவர் இறால் மீனின் அழகைப் பாடியுள்ளார். இறால்மீன் வெள்ளி போல் மினுக்கும். இறால் மீனைத் தின்றவர் என்ற என்னும் கோணத்தில் வெள்ளியம் தின்னனார் என்று இப்புலவர்க்குப் பெயர் சூட்டியுள்ளனர். பாடற்பொருளால் பெயர் பெற்ற புலவர் இவர்.
# வெள்ளியந்தின்னனார்

## பாடல் சொல்லும் செய்தி

திணை - நெய்தல்; தலைவியைத் தனக்குத் தந்து உதவும்படி தலைவன் தோழியிடம் வேண்டுகின்ற பாடல் இது.  
இறால் மீன் பச்சைமஞ்சள் போல இருக்கும். அந்த இறால் செல்வம் புன்னைமர நிழலில் காயும் பாக்கத்தில் பரதவர் மகளை நான் பார்ப்பதற்கு முன் நான் இனிமையாக வாழ்ந்தேன். இப்போது அவள் நினைவால் துன்புறுகிறேன், என்கிறான் தலைவன்.
# வெள்ளாடியனார்

**வெள்ளாடியனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது அகநானூறு 29 எண் கொண்ட பாடல்.
# வெள்ளாடியனார்

## புலவர் பெயர் விளக்கம்

:வெள் என்பது வெற்றிடம். வெற்றிடத்தில் ஆடுபவர் சிவன். நடராசன் என்பதன் பழங்காலத் தமிழ்ப்பெயர் வெள்ளாடியன். இந்தப் புலவரின் பெயர் சிவபெருமானைக் குறிக்கும் பெயர். 'ஆர்' பலவர்களுக்குத் தரப்படும் சிறப்பு விகுதி.
# வெள்ளாடியனார்

## பாடல் சொல்லும் செய்தி

- திணை - பாலை
வினை முற்றி மீண்ட தலைவனிடம் தலைவி 'என்னையும் நினைத்தீரோ' என்றாள். அதற்குத் தலைவன் பகரும் விடைதான் இந்தப் பாடல்.  
பொருள் தேடச் செல்வது மாண்வினை. அந்த மாண்வினைக்கு அகன்ற என் உடம்புதான் அங்கு இருந்தது. என் நெஞ்சம் உன்னிடந்தான் இருந்தது, என்றானாம்.
# வெள்ளாடியனார்

## பாடல் சொல்லும் செய்தி

### புலியின் குணம்

புலி யானையைத் தாக்கும்போது இரை இடப்பக்கமாக விழுந்தால் புலி, உயிர் போகும் பசியோடு கிடந்தாலும் உண்ணாதாம். அதுபோலத் தலைவன் தன் பொருள்செய்வினை அறநெறிப்பட்டதாக இருந்தால் மட்டுமே ஏற்றுக்கொள்வானாம்.
# வெள்ளாடியனார்

## பாடல் சொல்லும் செய்தி

### அவள் கண்

மாவடுவைப் பிளந்து இருபுறமாக வைத்தாற்போல் இருக்குமாம். அது மேவல் தண்டா மகிழ்நோக்கு உண்கண்ணாம்.
# வெள்ளாடியனார்

## பாடல் சொல்லும் செய்தி

### நெறி முறல் அம்பி

அம் என்றால் நீர். அம்மில் மிதப்பது அம்பி. அம்பி என்றால் பரிசில் அல்லது ஓடம். ஆற்றைக் கடக்கும் வழியில் ஆற்றில் நீர் இல்லாத காலத்தில் அம்பி தரையில் கிடப்பதுபோல நீரில்லாத பாலைநிலத்தில் ஓடிய யானை விழுந்து கிடக்குமாம்.
# வெள்ளாடியனார்

## பழந்தமிழ்

- எஃகு = கத்தி, வாள்
- தண்டா = (மேவல் தண்டா மகிழ்நோக்கு உண்கண்) = விருப்பம் தணியாத, மகிழ்ச்சியில் திளைக்கும், அடுத்தவரை உண்ணும் கண்.
- கொம்மை (வாடிய யானை) = உடம்பின் கொழுகொழுப்பு
- முறல் = வெயிலில் முறமுறவெனக் காய்தல்
# கண்டிப் போர்கள்

கண்டி இராச்சியம் (Kingdom of Kandy), இலங்கையின் மத்திய மலைநாட்டுப் பகுதியில் கி.பி. 14 ஆம் நூற்றாண்டு தொடக்கம் மார்ச் 2 1815 இல் பிரித்தானியரால் கைப்பற்றப்படும் வரை இருந்த ஓர் இராச்சியமாகும். இலங்கையின் கண்டி அரசை ஆண்ட கடைசி மன்னன் ஸ்ரீ விக்கிரம ராஜசிங்கன் (1780 - ஜனவரி 30, 1832) ஆவான். பிரித்தானியர் இலங்கையின் கரையோரப் பிரதேசங்களை தனது கட்டுப்பாட்டின் கீழ் கொண்டுவந்ததன் பின்பு கண்டி இராச்சியத்தையும் தமது கட்டுப்பாட்டின் கீழ் கொண்டு வர பல திட்டங்களைத் தீட்டினர். இலங்கையை ஆட்சி செய்த போர்த்துக்கேயர், ஒல்லாந்தரால் கண்டி இராச்சியத்தை கைப்பற்றிக் கொள்ள முடியவில்லை.
# கண்டிப் போர்கள்

## கண்டிப் போர்கள்

கண்டிப் போர்கள் கி.பி 1796 தொடக்கம் கி.பி 1818 வரை ஆங்கிலேயரின் படைக்கும் இலங்கையின் கண்டி இராச்சிய படைக்கும் இடையில் இடம்பெற்ற போர்களாகும். இது பெரும்பாலும் 1803-1815 வரை ஆங்கிலேயர் கண்டியைக் கைப்பற்ற கண்டி மீது படையெடுத்த சம்பவங்களைக் குறிக்கும்.
# கண்டிப் போர்கள்

## பின்னணி

1795 இல் இலங்கையில் உரிமை கொண்ட நெதர்லாந்தின் கட்டுப்பாட்டிலுள்ள தந்திரோபாய முக்கியத்துவமிக்க திருகோணமலை துறைமுகத்தை, நெதர்லாந்து மீதான பிரான்சின் கட்டுப்பாடானது அவர்களுக்கு மாற்றிவிடும் என்று பிரித்தானியா அஞ்சியது. திருகோணமலை மாத்திரமல்லாது மட்டக்களப்பு, காலி, யாழ்ப்பாணம் மற்றும் முழு கரையோரங்களும் அவர்களின் கட்டுப்பாட்டில் இருந்தது.